39. NOMOΣ υπ' αριθ.401 της 30 Ιουλ./2 Αυγ. 1976 (ΦΕΚ Α΄202) Περί αναδιαβαθμίσεως Εφημερίων πτυχιούχων Θεολογίας. Άρθρ.1.-"1.Εφημέριοι υπαγόμενοι εις τας διατάξεις του Α.Ν. 536/1945 "περί ρυθμίσεως των αποδοχών του Ορθοδόξου Εφημεριακού Κλήρου της Ελλάδος, του τρόπου πληρωμής αυτών και περί καλύψεως της σχετικής δαπάνης", οίτινες απέκτησαν ή θα αποκτήσουν πτυχίον Θεολογικής Σχολής των Πανεπιστημίων της ημεδαπής ή της Θεολογικής Σχολής της Χάλκης ή άλλης ανεγνωρισμένης ισοτίμου Ορθοδόξου Θεολογικής Σχολής ή Πτυχίον Ανωτάτης Σχολής, αναδιαβαθμίζονται εν τη εν η ανήκουσιν Α΄ μισθολογική κατηγορία δι' αποφάσεως του αρμοδίου Μητροπολιτικού Συμβουλίου, εις ανάλογον προς τον χρόνον της συνολικής των υπηρεσίας μισθόν, όστις δεν δύναται να είναι μείζων του 3ου βαθμού". Το άρθρ. 1 αντικατεστάθη ως άνω δια του άρθρ. 64 παρ. 3 Νόμ. 590/1977 (ανωτ.  σελ. 42, 321). 2.Εφημέριοι εμπίπτοντες εις τας διατάξεις της προηγουμένης παραγράφου και κεκτημένοι υπέρ 30ετή υπηρεσίαν, αναδιαβαθμίζονται μέχρι του μισθού του  3ου βαθμού, από της χρονολογίας καθ' ην έλαβον τον μισθόν τούτον εφημέριοι οίτινες την 1.7.1968 ανήκον εις την Α΄ μισθολογικήν κατηγορίαν και είχον τον αυτόν χρόνον εφημεριακής υπηρεσίας. 3.Εφημέριοι περί ων η παρ. 1 του παρόντος, εφ' όσον ήθελον αποκτήσει πτυχίον των εν αυτή αναφερομένων Θεολογικών Σχολών μετά την ισχύν του παρόντος, αναδιαβαθμίζονται εντός της Α΄ μισθολογικής κατηγορίας, κατά τα οριζόμενα εις τας προηγουμένας παραγράφους. 4.Εκ της εφαρμογής των διατάξεων των προηγουμένων παραγράφων ουδέν δικαίωμα αναδρομικών αποδοχών γεννάται. Άρθρ.2.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 